PATVIRTINTA

Šilutės r. Žemaičių Naumiesčio gimnazijos

direktoriaus 2022 m. lapkričio 17 d.

įsakymu Nr. V1-65

**MOKINIŲ APŽIŪROS DĖL ASMENS HIGIENOS,**

**PEDIKULIOZĖS IR NIEŽŲ TVARKOS APRAŠAS**

**I SKYRIUS**

**BENDROSIOS NUOSTATOS**

1. Šilutės r. Žemaičių Naumiesčio gimnazijos ir Gardamo skyriaus (toliau tekste — Gimnazija) mokinių apžiūros dėl asmens higienos, pedikuliozės ir niežų tvarkos aprašas (toliau — Aprašas) parengtas vadovaujantis Lietuvos Respublikos žmonių užkrečiamųjų ligų profilaktikos ir kontrolės įstatymu, Lietuvos higienos norma HN 21:2017 „Mokykla: vykdanti bendrojo ugdymo programas. Bendrieji sveikatos saugos reikalavimai“ ir HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, Šilutės rajono savivaldybės tarybos 2017 m. lapkričio 30 d. sprendimu Nr. T1-836 patvirtintu „Šilutės rajono savivaldybės visuomenės sveikatos priežiūros organizavimo ugdymo įstaigose tvarkos aprašu“,

2. Tvarkos aprašas reglamentuoja mokinių apžiūrą dėl asmens higienos pedikuliozės ir niežų.

**II SKYRIUS**

**APŽIŪROS DĖL MOKINIŲ ASMENS HIGIENOS, PEDIKULIOZĖS IR NIEŽŲ ORGANIZAVIMAS**

3. Gimnazijos administracija atsakinga už mokinių asmens higienos, pedikuliozės ar niežų profilaktikos organizavimą:

3.1. mokinių tėvai (globėjai, rūpintojai) privalo pagal mokymo sutartį Gimnazijoje vykdyti mokinių asmens higienos ir švaros patikrinimo procedūrą.

4. Mokinių apžiūros metu nustačius pedikuliozę ar niežų atvejus, į Gimnaziją mokiniams draudžiama eiti:

4.1. tėvai atsisako ar neturi galimybių panaudoti pedikuliozės ar niežų naikinimo priemonių;

4.2. socialiai negatyvus mokinio buvimas Gimnazijoje didina apsikrėtimo riziką;

4.3. tėvai nesilaiko visuomenės sveikatos priežiūros specialisto ir Gimnazijos administracijos reikalavimų, kuriais siekiama užkirsti kelią ligų plitimo rizikai, nepaisymas.

**III SKYRIUS**

**PROFILAKTINĖ MOKINIŲ TIKRINIMO PROCEDŪROS VYKDYMO TVARKA**

5. Patikrinimai atliekami:

5.1. planuotai, rekomenduojama atlikti po rudens, žiemos ir pavasario atostogų ir pagal epidemiologines reikmes;

5.2. neplanuotas patikrinimas, esant būtinybei, gavus raštišką prašymo formą (1 priedas).

6. Privaloma imtis visų priemonių, kad mokinys būtų apsaugotas nuo viešo izoliavimo, pažeminimo ir kitų neigiamų pasekmių.

7. Patikrinimą atlieka visuomenės sveikatos priežiūros specialistas. Reikalui esant, norint išvengti įvairių nesusipratimų (konstatuojant užsikrėtimą pedikulioze ar niežais) VSP specialistas gali faktą nufotografuoti ar pasikviesti soc. pedagogą.

8. Prieš kiekvieną patikrinimą mokiniai informuojami apie tai, kas bus daroma ir kodėl tai reikia daryti.

9. Patikrinimas yra atliekamas atskiroje patalpoje, kurioje yra vandens bei muilo (pvz.: sveikatos priežiūros kabinetas).

10. Mokinys, kuriam įtariama pedikuliozė ar niežai, neturi būti tuoj pat atskirtas nuo kitų mokinių, informuojami mokinio tėvai (globėjai, rūpintojai).

11. Baigus patikrinimą ir įtarus pedikuliozės ar niežų atvejį, visuomenės sveikatos priežiūros specialistas privalo informuoti darbuotojus pagal 14.1 punktą.

12. Mokinys į Gimnaziją gali sugrįžti tik tada, kai yra visiškai išgydyta pedikuliozė ar niežai.

13. Gimnazija gali pareikalauti iš tėvų raštiško patvirtinimo, kuriame tėvai (globėjai, rūpintojai) nurodo, kokiomis priemonėmis ir kada buvo pradėtas gydymas nuo pedikuliozės ar niežų.

14. Užfiksavus užkrečiamų ligų (pedikuliozės ar niežų) atvejus Gimnazijoje, visuomenės sveikatos priežiūros specialistas privalo.

14.1. informuoti įstaigos vadovą (nuasmeninta informacija), klasės ar grupės auklėtoją;

14.2. nustatęs (įtaręs) asmenį, sergantį užkrečiamąja liga, nurodyta Lietuvos Respublikos sveikatos apsaugos ministro 2002 m. gruodžio 24 d. įsakymo Nr. 673 „Dėl privalomojo epidemiologinio registravimo, privalomojo perdavimo tvarkos patvirtinimo“ 1 priede, registruoti ligos atvejus Užkrečiamų ligų žurnale;

14.3. vadovaudamasis Parazitinių ligų epidemiologijos priežiūros taisyklėmis, patvirtintomis Lietuvos Respublikos sveikatos apsaugos ministro 2004 m. spalio 29 d. įsakymu Nr. V-748, kartu su Šilutės visuomenės sveikatos centro specialistais organizuoti profilaktinius mokinių tyrimus geohelmintozių, kontaktinių helmintozių bei pirmuonių sukeltų žarnyno ligų sukėlėjams nustatyti ir rengti tyrimo medžiagą;

14.4. organizuoja profilaktinius mokinių sveikatos tikrinimus dėl pedikuliozės ir niežų, vadovaudamasis Užkrečiamųjų ligų profilaktikos ir kontrolės centro ir Vilniaus universiteto Medicinos fakulteto Infekcinių ligų, dermatovenerologijos ir mikrobiologijos klinikos parengtomis „Pedikuliozės epidemiologinė priežiūra ir kontrolė“ metodinėmis rekomendacijomis;

14.5. jeigu nustatyta, kad Gimnazijos klasėje (grupėje) nors vienas mokinys yra užsikrėtęs kontaktine helmintoze ar žarnyno pirmuonimis, tokia klasė vertinama kaip infekcijos židinys ir joje taikomos profilaktikos priemonės, visuomenės sveikatos priežiūros specialistas organizuoja reikalingų profilaktikos priemonių, kurias nustato Šilutės visuomenės sveikatos biuro specialistai, įgyvendinimą;

14.6. kontroliuoti, kad tinkamai būtų valomi klasėse (grupėse) esantys paviršiai.

15. Nuolatinė dezinfekcija Gimnazijoje, kai yra registruojamos oro lašelinės ir žarnyno infekcijos, atliekama pagal Lietuvos higienos normos HN 21:2017 „Mokykla: vykdanti bendrojo ugdymo programas. Bendrieji sveikatos saugos reikalavimai“ ir HN 75:2016 „Ikimokyklinio ir priešmokyklinio ugdymo programų vykdymo bendrieji sveikatos saugos reikalavimai“, reikalavimus.

**IV SKYRIUS**

**BAIGIAMOSIOS NUOSTATOS**

16. Visuomenės sveikatos priežiūros specialistas atsakingas už mokinių asmens higienos, pedikuliozės ir niežų organizavimą ir vykdymą. Specialistas savo funkcijoms vykdyti pasitelkia Gimnazijos bendruomenę (pedagogus, mokinius, jų tėvus (globėjus, rūpintojus).

17. Metodinės rekomendacijos:

<https://nvsc.lrv.lt/uploads/nvsc/documents/files/Pedikulioze%20WEB.pdf>

18. Tvarkos aprašo vykdymo kontrolę vykdo direktorius.

\_\_\_\_\_\_\_\_\_\_\_\_\_\_\_\_\_\_\_\_

Mokinių apžiūros dėl asmens higienos,

pedikuliozės ir niežų tvarkos aprašo

1 priedas

Šilutės rajono savivaldybės

Visuomenės sveikatos specialistui

**PRAŠYMAS**

DĖL NEPLANINIO PATIKRINIMO

\_\_\_\_\_\_\_\_-\_\_\_\_\_\_-\_\_\_\_\_\_

Žemaičių Naumiestis

 Prašau atlikti patikrinimą \_\_\_\_\_\_\_\_\_ klasės\grupės ugdytiniams, nes buvo pastebėta pedikuliozės (niežų) požymių.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pastebėjusiojo asmens vardas, pavardė, parašas, užimamos pareigos:

 Pateikimo data \_\_\_\_\_\_\_\_ -\_\_\_\_\_-\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Specialisto V. Pavardė, parašas

**PATIKRINIMAS**

\_\_\_\_\_\_\_\_-\_\_\_\_\_\_-\_\_\_\_\_\_

Atlikus patikrinimą visuomenės sveikatos specialisto išvada:

 Pedikuliozės atvejis nepasitvirtino □

 Pedikuliozės atvejis pasitvirtino □

 Pedikuliozės atvejo patvirtinimui gali būti fotografuojama, prisegta prie šio dokumento □

 Pedikuliozės epidemiologinės priežiūros ir kontrolės neplaninio patikrinimo metu dalyvavo ir stebėjo procesą:

Socialinis pedagogas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tėvai\ Globėjai: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patikrą atlikęs visuomenės sveikatos specialistas: \_\_\_\_\_\_\_\_\_\_\_\_\_